آمریکا‌نین پرزیدنتی دونالد ترامپ، مرکزی آمریکا‌دان آمریکایا چاتماق اوچون یولا چیخان 7 مین نفرلیک کؤچمن قروبوندان هئچ کیمین، محکمه اونایی اولما‌دان اؤلکه‌یه بوراخمایاجاغینی بیلدیریب.
ترامپ، مرکزی آمریکا‌دان یولا چیخان و آمریکانین جنوب سرحدینه چاتان کؤچمن‌لره دایر سوسیال مئدیا حسابین‌دان یازی‌لی بیانات وئریب.
محکمه اونایی اولمادیغی مدتجه هئچ بیر کؤچمنین اؤلکه‌یه آلینمایاجاغینی وورغولایان ترامپ، "اؤلکه‌میزه یالنیز قانونی اولا‌راق گلن‌لره ایجازه وئرجگیک. بونون خاریجینده چوخ گوج‌لو سیاستیمیز توت و حبس شکلینده‌دیر." ایفاده‌سینی ایستیفاده ائتدی.
ترامپ، کؤچمن‌لرین مکزیک'ده قالاجاغینی بیل‌دیره‌رک لازیمی گؤرولمه‌سی حالیندا جنوب سرحدلری‌نین تامامیله باغلانیلاجاغینی قئید ائدیب.
دونالد ترامپ، "آمریکانین اونلارجا ایلدیر داوام ائدن سالدیردان سونرا آرتیق بو باها‌لی و تهلوکه‌لی وضعیته دؤزمیه'جگینی گؤسترمه‌سی‌نین بیر یولو یوخ‌دور"! ایفاده‌سینی ایستیفاده ائتدی.
واشینگتون پوست قزئتینده بو گون یئر آلان خبرده، ترامپ رهبرلیگی‌نین مکزیک'ده وظیفه‌یه گلمک حاضیر اولان یئنی حکومتله راضی‌لاشا‌راق آمریکایا سیغینا‌جاق ائتمک ایسته‌ین کؤچمن‌لرین آمریکا سرحد امنیت وظیفه‌لیلری قانونی ایشلری آپاری‌لانا قدر مکزیک'ده گؤزله‌یه‌جک‌لری ایره‌لی سورولدو.
مسئله‌یه دایر آچیقلاما ائدن مکزیک حکومتی‌نین خاریجی ایشلر ناظیری نامیزدی اولگا سانچز، ادعانی رد ائده‌رک هر هانسی بیر راضیلاشما آپاریلمادیغینی بیلدیریب.
